EkBass/fiwiki-20250220-pages-articles huggingface dataset:
Azanian panafrikkalainen kongressi

Azanian panafrikkalainen kongressi ( eli PAC, aikaisemmin Pan Africanist Congress) on eteläafrikkalainen panafrikkalainen puolue ja apartheidin aikainen vapaustaistelujärjestö. Liikkeen perusti vuonna 1959 joukko ANC:stä irtautuneita aktivisteja, jotka vastustivat ANC:n roduttomuuspolitiikkaa ja halusivat käynnistää rohkeamman apartheidin vastaisen toiminnan. Järjestön ensimmäinen puheenjohtaja oli Robert Sobukwe. Sobukwen strategia perustui panafrikkalaiseen massaliikehdintään syrjintää vastaan. PAC:sta muodostui ANC:n kilpailija kannatuksessa ja kun ANC julisti aloittavansa passilakien vastaisen kampanjan 31. maaliskuuta 1960, PAC päätti reagoida ja aloitti oman vastaavan kampanjansa jo 21. maaliskuuta. PAC:n mielenosoitukset pidettiin Sharpevillessa ja Kapkaupungin Langa-townshipissa. Sharpevillessa väkivallaton mielenosoitus päättyi väkivaltaisesti poliisien avattua tulen mielenosoittajia kohti tappaen 69 ja haavoittaen 180. Sharpevillen verilöylyn jälkeen vuonna 1960 Kansallispuolueen hallitus kielsi kommunismin hävittämislain nojalla joukon apartheidia vastustaneita järjestöjä mukaan lukien PAC ja ANC. Sobukwe vangittiin ja lähetettiin Robben Islandin vankilaan. Hänet vapautettiin vuonna 1969 ja asetettiin kotiarestiin Kimberleyyn. Kotiaresti jatkui Sobukwen kuolemaan asti vuonna 1978. PAC jatkoi toimintaansa maan alla ja ulkomailta käsin sille perustettiin myöds sotilaallinen siipi Poqo (myöhemmin Azanian People’s Liberation Army, APLA). Nana Mahomo, Peter Molotsi ja Peter Raboroko perustivat PAC:n toimistoja Dar es Salaamiin ja Lontooseen. Jonkin aikaa se teki yhteistyötä ANC:n kanssa, mutta vuonna 1962 erimielisyydet johtivat uuteen välirikkoon. Potlako Leballo pakeni Etelä-Afrikasta vuonna 1963 Maseruun Lesothoon ja nousi PAC:n virkaatekeväksi puheenjohtajaksi. Samana vuonna hän piti Maserussa puheen PAC:n aikomuksesta aloittaa pian vallankumouksellinen sota Etelä-Afrikassa. Pian tämän jälkeen poliisi sai kiinni rajan yli salakuljetettuja kirjeitä ja löysi PAC:n jäsenten osoitelistan. Tämä johti laajoihin pidätyksiin, jotka käytännössä hävittivät Etelä-Afrikan sisäisen puolueen. Laballo ajautui myös valtataisteluun muiden PAC:n johtajien kanssa. Soweton mellakoiden jälkeen PAC yritti jälleenrakentaa organisaatiotaan samalla kun se vastaanotti suuren joukon uusia Etelä- Afrikasta pakenevia jäseniä. Valtataistelu puolueen johdossa jatkui ja päättyi vuonna 1979 Leballon erottamiseen ja Vusumuzi Make nousi johtajaksi vuoteen 1981 asti. Tuolloin Robben Islandilta vapautunut John Pokela valittiin puheenjohtajaksi. Järjestö laillistettiin uudelleen vuonna 1990 ja se sai maan ensimmäisissä demokraattisissa vaaleissa 1,2 % kannatuksen ja viisi paikkaa maan parlamentissa. == Vaalitulokset == Vaalit Ääniä Osuus (%) Paikkoja 1994 243 478 1,25 5 1999 113 125 0,78 3 2004 113 512 0,73 3 2009 48 530 0,27 1 == Lähteet == Luokka:Etelä-Afrikan puolueet Luokka:Apartheidinvastaiset järjestöt Luokka:Panafrikkalaisuus
Gianluca Vialli

Gianluca Vialli (9. heinäkuuta 1964 Cremona, Italia – 6. tammikuuta 2023 Lontoo, Iso-Britannia) oli italialainen jalkapalloilija ja jalkapallovalmentaja. == Ura == Viallin ammattilaisura alkoi vuonna 1980. Hän pelasi Cremonesessa, Sampdoriassa ja Juventuksessa voittaen Italian mestaruuden kahdessa jälkimmäisistä. Hän voitti myös Mestarien liigan Juventuksessa vuonna 1996. Vialli siirtyi Englannin Valioliigan Chelseaan 1997 ja vietti siellä pelaajauransa kolme viimeistä vuotta tehden 40 maalia 83 ottelussa. Viallista tuli Chelsean pelaajamanageri vuonna 1998 ja hän oli seurassa vuoteen 2000 saakka. Viallista tuli yksi Chelsean menestyneimmistä managereista. Hänen alaisuudessaan seura voitti Englannin Liigacupin ja Cup- voittajien Cupin vuonna 1998 sekä FA Cupin vuonna 2000. Joukkue sijoittui myös kolmanneksi Valioliigassa vuonna 1999 vain neljä pistettä mestari Manchester Unitedia jäljessä. Kyseessä oli Chelsean paras sijoitus liigassa 29 vuoteen. Seuraavalla kaudella Chelsea selvisi puolivälieriin Mestarien liigassa. Vialli erotettiin Chelsean managerin tehtävästä yllättäen viiden ottelun jälkeen kaudella 2000–01. Erottamisensa jälkeen Vialli ryhtyi Championshipin Watford FC:n manageriksi kaudella 2001–02. Vaikka hän teki merkittäviä ja kalliita muutoksia pelaajistoon ja valmennukseen, seura jäi sarjassa neljänneksitoista ja Vialli sai potkut. Hän kiisteli erottamisen jälkeen pitkään seuran kanssa saamatta jääneistä korvauksistaan. Vialli kuului Italian jalkapallomaajoukkueeseen, kun se sijoittui kolmanneksi vuoden 1990 MM- kisoissa. Yhteensä hän pelasi 59 maaottelua ja teki niissä 16 maalia. Vialli pelasi myös vuoden 1986 MM-kisoissa ja vuoden 1988 EM-kisoissa. Viimeisimpänä Vialli toimi jalkapallokommentaattorina televisiossa Sky Italia -kanavalle. Vialli kuoli haimasyöpään tammikuussa 2023. == Lähteet == Luokka:Italialaiset jalkapalloilijat Luokka:Italialaiset jalkapallovalmentajat Luokka:Vuonna 1964 syntyneet Luokka:Vuonna 2023 kuolleet
Partenavia

Partenavia (Partenavia Costruzioni Aeronautice SpA) on italialainen lentokonetehdas lähellä Napolia. Partenavia-yhtiö perustettiin vuonna 1952. Sen perustivat veljekset Luigi ja Paolo Pascale. Yhtiön tavoite oli kehittää lentokoneita italialaisille ilmailukerhoille. Yhtiön ensimmäinen lentokone oli P.48 Astore, joka lensi vuonna 1948. Yhtiön kaikki koneet koodattiin "P piste vuosiluku" -tyyliin. Vuonna 1953 seurasi toinen lentokone, P.52 Trigotto, ja vuonna 1955 P.55 Tornado. Tornado menestyi hyvin Italian lentokilpailuissa. Nelipaikkainen ylätaso P.57 Fachiro valmistui vuonna 1957. Seuraava onnistunut konetyyppi oli P.64 Oscar, jota rakennettiin myös Etelä-Afrikassa lisenssillä. Siellä se tunnettiin nimellä RSA.200. Seuraavat lentokoneet olivat P.66C ja P.68, joka oli yhtiön ensimmäinen kaksimoottorinen lentokone. Vuonna 1986 veljekset perustivat S.R.L. Costruzioni Aeronautiche Tecnam -yhtiön. == Lähteet == * Luokka:Italialaiset lentokonevalmistajat
S.R.L. Costruzioni Aeronautiche Tecnam

S.R.L. Costruzioni Aeronautiche Tecnam on veljesten Luigi ja Giovanni Pascalen Napolin lähelle vuonna 1986 perustama lentokonetehdas. He olivat aiemmin perustaneet ja johtaneet Partenavia-lentokonetehdasta. Uuden tehtaan ensimmäinen lentokone oli P.92 Echo, joka on ultrakevyt lentokone. Toinen yhtiön kone on P.96 “Golf”. Luokka:Italialaiset lentokonevalmistajat
Belizen rantariuttojen suojelualue

Belizen rantariuttojen suojelualue on ollut UNESCOn maailmanperintöluettelon suojelukohde Belizessä vuodesta 1996 alkaen. Se käsittää yli 300 kilometriä pitkän koralliriutan, joka on pohjoisen pallonpuoliskon suurin ja maailman toiseksi suurin riutta Australian Ison valliriutan jälkeen. Riutta ulottuu Meksikon rajalta lähelle Guatemalan rajaa. Sen ulkopuolella on kolme suurta atollia. Riutan ja mantereen välissä on laguuni, joka levenee ja syvenee etelään päin. Pohjoisessa sen syvyys on vain 2–3 metriä, etelässä jopa 65 metriä.Belize Barrier Reef Reserve System Unesco Riutan kuvatuin kohde on The Great Blue Hole, sininen aukko, luolan jäännös, joka on pyöreä, halkaisijaltaan 300 m, 130 m syvä sinisenä hohtava kuoppa ilman kattoa. Se on suosittu snorklauskohde, jossa näkee kaloja, koralleja, pesusieniä ja muita meren selkärangattomia. Jacques-Yves Cousteau toi luolan maailmanmaineeseen tuomalla kuvauslaivansa Calypson sinne vuonna 1971.Blue Hole Natural Monument Belize Audubon Society == Lähteet == == Aiheesta muualla == Luokka:Unescon maailmanperintökohteet Belizessä Rantariuttojen suojelualue Luokka:Koralliriutat
Panavia

thumb|250px|RAF:n Panavia Tornado GR4 Panavia Aircraft GmbH oli British Aircraft Corporationin, Fiatin ja Messerschmitt-Bölkow-Blohmin yhteenliittymä sotilaslentokoneiden suunnittelua ja valmistusta varten.Sharpe, 1999: s. 235 Se perustettiin vuonna 1969 ja rekisteröitiin Saksaan. Panavia kehitti Panavia Tornado-hävittäjälentokoneen. Kyseessä oli Länsi-Euroopan lentokoneteollisuuden varautumisesta 1970-luvun alussa tapahtuneeseen "vuosisadan asekauppaan", jossa muun muassa F-16, Tornado, Viggen ja Mirage kilpailivat Naton standardihävittäjän roolista. ==Lähteet== *Sharpe, Michael: Attack and interceptor jets - 300 of the world's greatest aircraft. Friedman/Fairfax: Amber Books Ltd., 1999. ISBN 1-58663-301-5. === Viitteet=== Luokka:Saksalaiset lentokonevalmistajat
KwaZulu

KwaZulu oli Etelä-Afrikan suurapartheidin aikana perustettu bantustan eli niin sanottu kotimaa zulu-heimolle. Se koostui 13 erillisestä soa-alueesta, jotka olivat hajallaan eri puolilla Natalia. KwaZulun alkuperäinen pääkaupunki oli Nongoma, mutta se siirrettiin vuonna 1980 Ulundiin. KwaZulun johtajana, eli päällikköministerinä, toimi vuodesta 1970 päällikkö Mangosuthu Buthelezi. KwaZulu oli Inkatha-vapauspuolueen, jonka puheenjohtajana Buthelezi myös toimi, vankkaa kannatusaluetta. Etelä-Afrikka myönsi KwaZululle nimellisen sisäisen itsehallinnon vuonna 1977, mutta se ei koskaan "itsenäistynyt" päällikkö Buthelezin vastustuksesta johtuen. Vuonna 1994 KwaZulu liitettiin takaisin Etelä-Afrikkaan ja se kuuluu nykyisin maan KwaZulu-Natalin provinssiin. == Lähteet == Luokka:Etelä-Afrikan bantustanit Luokka:Zulut
Tullyn–Fisherin relaatio

Tullyn-Fisherin relaatio on yhteys kierteisgalaksin pyörimisnopeuden ja kokonaisluminositeetin välillä. Sen huomasivat ensimmäisenä Brent Tully ja Richard Fisher 1977. Relaatio ei päde ellipsigalakseille vaikkakin niille on olemassa samantapainen yhteys. Tullyn-Fisherin relaation mukaan galaksin luminositeetti L riippuu pyörimisnopeudesta v_{rot} siten, että :L \propto v_{rot}^4. Tullyn-Fisherin relaatio on eräs tarkimmista keinoista kierteisgalaksien etäisyyksien määrittämisessä. Galaksin pyörimisnopeus on helppo mitata mittaamalla galaksin spektristä spektriviivojen ja (etenkin neutraalin vedyn 21cm spektriviivan) levenemistä. Tullyn-Fisherin relaation avulla saadaan laskettua galaksin luminositeetti, jota voidaan verrata galaksin näennäiseen magnitudiin ja näin etäisyysmodulin avulla laskea galaksin etäisyys. Tullyn-Fisherin relaatio on kokeellisesti havaittu ilmiö ja vaikka onkin intuitiivisesti odotettavissa, että galaksin luminositeetilla (kaikkien tähtien yhteenlasketulla kirkkaudella) ja galaksin massalla (joka puolestaan määrää pyörimisnopeuden) on yhteys, lakia ei osata kunnolla teoreettisesti selittää. == Aiheesta muualla == * * * * * * * Luokka: Kosmologia Luokka: Galaksit
Kitinen

[ { "type": "ExternalData", "service": "geoline", "ids": "Q1743887", "properties": { "stroke": "#00BFFF", "stroke-width": 3, "stroke-opacity": 1, "title": "Kitinen" } }, { "type": "ExternalData", "service": "geoline", "ids": "Q214779", "properties": { "stroke": "#B6D2ED", "stroke-width": 2, "stroke- opacity": 1, "title": "Kemijoki" } }, { "type": "ExternalData", "service": "geoline", "ids": "Q1519449", "properties": { "stroke": "#B6D2ED", "stroke- width": 2, "stroke-opacity": 1, "title": "Luiro" } }, { "type": "ExternalData", "service": "geoshape", "ids": "Q2105296", "properties": {"fill": "#B6D2ED", "stroke": "#B6D2ED", "stroke-width": 2, "title": "Porttipahta" } } ] Kitinen on Suomen neljänneksi suurin joki ja Kemijoen 235 kilometriä pitkä sivujoki Kittilän, Sodankylän ja Pelkosenniemen kuntien alueella Suomen Lapissa. Sen varrella on kaikkiaan seitsemän vesivoimalaitosta ja useita tekojärviä, suurimpana Porttipahdan tekojärvi yläjuoksulla. Kitisen sivujokia ovat Luiro, Sattanen ja Jeesiöjoki. ==Kitisen voimalaitokset== Järjestyksessä alajuoksulta lähtien: Nimi Teho MW Kunta Yhtiö Kokkosniva 25 Pelkosenniemi Kemijoki Oy Kurkiaska 27 Sodankylä Kemijoki Oy Kelukoski 9,8 Sodankylä Kemijoki Oy Matarakoski 11 Sodankylä Kemijoki Oy Vajukoski 21 Sodankylä Kemijoki Oy Kurittukoski 15 Sodankylä Kemijoki Oy Porttipahta 35 Sodankylä Kemijoki Oy ==Lähteet== ==Aiheesta muualla== Luokka:Kitisen alue Luokka:Kittilän joet Luokka:Sodankylän joet Luokka:Pelkosenniemen luonto
Inkatha-vapauspuolue

Inkatha-vapauspuolue (, IFP) on eteläafrikkalainen puolue, jonka kannatus koostuu pääasiassa KwaZulu-Natalin provinssissa asuvista zuluista ja jonka puheenjohtajana sen perustamisesta asti vuonna 1975 on toiminut päällikkö Mangosuthu Buthelezi 44 vuotta vuoteen 2019 saakka. Vuoden 2004 vaaleissa se sai 7 % kannatuksen ja 28 paikkaa Etelä-Afrikan 400 paikkaisesta parlamentista. Mangosuthu Buthelezi perusti puolueen alun perin vuonna 1975 nimellä Inkatha National Cultural Liberation Movement nykyisen KwaZulu-Natalin provinssin alueella. Se levisi nopeasti myös Transvaaliin, Oranjen vapaavaltioon ja läntiseen Kapmaahan. Buthelezi oli CYL:in jäsen ja ANC ja Inkatha toimivat aluksi läheisessä yhteistyössä apartheidin vastaisessa kamppailussa. 1990-luvulle tultaessa välit kuitenkin viilenivät ja ANC:n ja Kansallispuolueen johtamien maan demokratisoimisneuvottelujen aikana IFP aloitti väkivaltakampanjan erityisesti ANC:n kannattajia vastaan saadakseen neuvottelut epäonnistumaan. ANC kritisoikin hallitusta neuvotteluiden aikana epäonnistumisesta estää Inkathan väkivaltaa sen kannattajia kohtaan. Myöhemmin on paljastunut, että Kansallispuolueen johtama hallitus myös tuki Inkathaa rahallisesti tarkoituksena murentaa ANC:n vankkaa kansansuosiota ja jakaa maan musta enemmistö useampaan kilpailevaan puolueeseen. Vaikka johtaja Buthelezi viimeiseen asti vastusti vuoden 1994 vaaleja ja kieltäytyi osallistumasta niihin, huomattuaan viime hetkellä, ettei onnistuisi estämään tai viivyttämään vaaleja Inkatha päättikin osallistua vaaleihin vain muutama viikko ennen asetettua vaalipäivää. Vaaleissa IFP voitti enemmistön KwaZulu-Natalin provinssin parlamentista ja sai 10,5 % kaikista annetuista äänistä ollen kolmanneksi suurin puolue ANC:n ja Kansallispuolueen.jälkeen. Vuoden 2019 parlamenttivaaleissa Inkatha sai 14 paikkaa, missä oli neljän paikan lisäys vuoden 2014 parlamenttivaalien kymmeneen paikkaan. Elokuussa 2019 Inkatha- vapauspuolue valitsi uudeksi puheenjohtajakseen Velenkosini Hlabisan, joka seurasi puoluetta 44 vuotta, eli sen perustamisesta lähtien, johtanutta Mangosutho Buthelezia. == Vaalitulokset == Vaalit Ääniä Osuus (%) Paikkoja 2009 804 260 4,55 18 2004 1 088 664 6,97 28 1999 1 371 477 8,58 34 1994 2 058 294 10,54 43 == Lähteet == == Aiheesta muualla == * Viralliset kotisivut Luokka:Etelä-Afrikan puolueet Luokka:Zulut
Fysiikan filosofia

Fysiikan filosofia on filosofian osa-alue, joka tutkii nykyaikaisen fysiikan eli ainetta, energiaa ja näiden välisiä suhteita tutkivan tieteen taustalla olevia filosofisia kysymyksiä. Pääkysymykset koskevat aikaa ja avaruutta, atomeja ja atomismia, kosmologiaa, kvanttimekaniikan tulosten tulkitsemista, statistisen mekaniikan perusteita, kausaliteettia, determinismiä ja luonnonlakien luonnetta. Klassisessa filosofiassa näitä kysymyksiä on tutkittu yleensä osana metafysiikkaa. Nykyään fysiikan filosofia on hyvin lähellä tieteenfilosofiaa ja on yksi sen aktiivisimpia osa-alueita. Fyysikoilla on ollut filosofisia ajatuksia satojen vuosien ajan. Filosofisesti ajattelevia fyysikoita ovat olleet Isaac Newton ja René Descartes. Fysiikan filosofiaan kuuluvat kysymykset ovat liittyneet aineen koostumukseen sekä liikkeen ja elämän tutkimukseen liittyviin seikkoihin. Nykyisin fysiikan filosofian suurimmat painopisteet liittyvät hiukkasfysiikkaan ja aika-avaruuteen. On ryhdytty tutkimaan, kuinka monta ulottuvuutta avaruudessa on. == Katso myös == * Ajan ja avaruuden filosofia * Luonnonfilosofia == Lähteet == == Kirjallisuutta == * == Aiheesta muualla == * * * * Enqvist, Kari: Onko fysiikka filosofiaa? Tieteessä tapahtuu 2/2006. * * * * *
Jiuzhaigou

Jiuzhaigou (, Yhdeksän kylän laakso, tiib. Sicadêgu) on luonnonsuojelualue Sichuanin maakunnan pohjoisosassa Kiinassa. Vuonna 1992 Unescon maailmanperintökohteeksi hyväksytty alue on tunnettu monista monikerroksisista vesiputouksistaan ja värikkäistä järvistään. ==Luonto== Jiuzhaigoun ekosysteemi luokitellaan lauhkean vyöhykkeen lehtimetsäksi, johon on myös sekoittunut vuoristokasvillisuutta. Melkein 300 km² alueesta on aarniometsää. Nämä metsät ovat syksyisin ruskan peitossa tehden alueesta merkittävän matkailukohteen. Jiuzhaigoussa kasvaa monia mielenkiintoisia kasvilajeja, kuten kotoperäisiä alppiruusuja ja bambuja. Uhanalaiset isopanda ja lumiapina asuvat suojelualueella, mutta kummankin populaatiot ovat hyvin pieniä ja eristyneitä. Laaksossa elää myös noin 140 lintulajia. ==Geologia ja hydrologia== Jiuzhaigoun maisemat ovat muodostuneet jäätiköiden sekä hydrologisen ja tektonisen toiminnan seurauksena. Maakerrokset ovat pääasiassa karbonaattikiviä, kuten esimerkiksi dolomiittiä, ja myös jonkin verran hiekka- ja savikiveä. Laaksoon kuuluu kolme itsenäistä rotkoa, joita sanotaan välillä myös laaksoiksi suuren kokonsa vuoksi. Lisäksi laaksossa sijaitsee yksi Jangtsen vesistöön kuuluvan Jialing-joen lähteistä. Jiuzhaigou tunnetaan parhaiten kymmenistä sinisen, vihreän ja turkoosin värisistä järvistä, jotka ovat muodostuneet jäätiköiden seurauksena. Kivivyöryt ja muut luonnonilmiöt patosivat järvet ja sitten jähmettyivät karbonaattivarastoista. Joissakin järvissä on suuria määriä kalsiumkarbonaattia, minkä seurauksena niiden vedet ovat todella kirkkaita ja syvätkin pohjat ovat nähtävissä pinnalta. Jotkut vähemmän vakaista padoista ja muodostumista on keinotekoisesti vahvistettu. Matkailijoita on kielletty tekemästä suoraa kosketusta järviin. ==Lähteet== ==Aiheesta muualla== *Jiuzhaigou UNESCOn maailmanperintöluettelon sivuilla *Radio86.fi: Jiuzhaigou – Neljän vuodenajan keijukaismaa *UNESCOn Biosphere Reserves Programme *Protected Areas Programme *Virtual Tour *Taulukko laakson luonnonmuodostumista *Travel-in-China Luokka:Unescon maailmanperintökohteet Kiinassa Luokka:Sichuan Luokka:Kiinan kansallispuistot
Wulingyuan

Wulingyuan () on maisemallisesti ja historiallisesti kiinnostava alue Kiinan Hunanin maakunnan Zhangjiajien prefektuuritason kaupungissa. Alue kattaa 690 neliökilometrin alueen ja voidaan jakaa neljään osaan: Zhangjiajie kansalliseen metsäpuistoon, Suoxiyun luonnonvarareservaattiin, Tianzin ("taivaanpojan") vuoriston luonnonvarareservaattiin ja Yangjiajien maisema- alueeseen. Vuonna 1992 UNESCOn maailmanperintöluetteloon otettu kohde on kuuluisa yli 3 000 hiekkakivipilaristaan, joista suurimmat ovat yli 200 metriä korkeita. Kalliopilareiden välissä on rotkoja ja notkelmia puroineen, lampineen ja vesiputouksineen, noin 40 luolaa ja kaksi luonnonluomaa siltaa. Luonnonkauniin maiseman lisäksi seutu on tunnetaan lukuisista uhanalaisista kasvi- ja eläinlajeistaan. Wulingyuanin taajama ja siitä nimen saanut maisema-alueen ydin sijaitsee linnuntietä noin 25 kilometriä Zhangjiajien kantakaupungin pohjoispuolella. Zhangjiajien kaupunki sijaitsee puolestaan noin 270 kilometriä Hunanin maakunnan pääkaupungista Changshasta länsiluoteeseen. ==Lähteet== ==Aiheesta muualla== Luokka:Hunan Luokka:Unescon maailmanperintökohteet Kiinassa
Erityistieteet

Erityistieteillä tarkoitetaan kaikkia niitä tieteen aloja (esimerkiksi fysiikka, psykologia, jotka tutkivat kukin omaa osa-aluettaan kokemusperäisin tutkimusmenetelmin. Jokaisella erityistieteellä on omat menetelmänsä ja käytäntönsä. Käsitettä käytetään erityisesti filosofisessa yhteydessä. Tällöin taustalla on usein käsitys, että erityistieteet ovat filosofian piiristä aikojen saatossa erkaantuneita alojaNiiniluoto 1980, 38, ja filosofia keskittyy nykyään erityistieteiden ongelmien sijaan todellisuuden yleisten piirteiden ja erityistieteiden tarvitseman yhteisen yleistieteellisen pohjan tutkimiseen. Monilla erityistieteillä on oma taustafilosofiansa filosofian piirissä (esimerkiksi fysiikalla fysiikan filosofia, psykologialla mielenfilosofia).Niiniluoto 1980, 34 ==Lähteet== * * ===Viitteet=== Luokka:Filosofian termit Luokka:Tieteenfilosofia
Kirjallisuustiede

Kirjallisuustiede on humanistinen tiede, joka tutkii kirjallisuutta, sen tutkimusta ja kritiikkiä hyödyntäen teoreettista ja historiallista tietoa. Kirjallisuustieteen pyrkimyksenä on ymmärtää ja tulkita kirjallisuuden ominaispiirteitä sekä sen yhteiskunnallisia edellytyksiä ja merkityksiä.Helsingin yliopisto, Taiteiden tutkimuksen laitosTurun yliopisto, Yleisen kirjallisuustieteen oppiaine Kirjallisuustiede on luonteeltaan vertailevaa. Tämä näkyy muun muassa tieteenalan englanninkielisessä nimessä comparative literature, joka Suomessa käännetään yleiseksi kirjallisuustieteeksi. ==Historia== Kirjallisuustieteen lähtökohtana pidetään Aristoteleen Runousoppia. Ennen 1800-lukua kirjallisuudentutkimus painottui pitkälti poetiikkaan ja retoriikkaan. Moderni kirjallisuustiede syntyi 1800-luvulla positivismin myötä ja kehittyi 1900-luvulla formalismin vaikutuksesta. Tieteenalana kirjallisuustiede on saanut vaikutteita muun muassa filosofiasta, kielitieteestä, psykologiasta ja yhteiskuntatieteistä. ==Kirjallisuustiede Suomessa== Kirjallisuustiede jaetaan Suomessa yleensä kotimaiseen tai Suomen kirjallisuuteen ja yleiseen kirjallisuuteen eli yleiseen kirjallisuustieteeseen. Kotimainen kirjallisuus eli Suomen kirjallisuus tutkii suomalaista kirjallisuutta ja yleinen kirjallisuustiede muuta kirjallisuutta. Jako näihin oppiaineisiin on käytössä Helsingin ja Turun yliopistoissa. Helsingissä on lisäksi kolmas kirjallisuusaine, pohjoismainen kirjallisuus. Tampereen yliopistossa kirjallisuustiede on edustettuna kirjallisuustieteen tutkinto-ohjelmassa, jossa suoritetaan ensin kirjallisuustieteen kandidaattiohjelma ja sen jälkeen joko Suomen kirjallisuuden tai kertomus- ja tekstiteorian maisteriopinnot.http://www.uta.fi/ltl/kir/index.html Tampereen yliopisto Kirjallisuustieteen tutkinto-ohjelma Yhdistettyä kirjallisuus-oppiainetta voi opiskella Itä-Suomen,http://www.uef.fi/filtdk/kirjallisuus Itä-Suomen yliopisto Kirjallisuus Jyväskylänhttps://www.jyu.fi/hum/laitokset/taiku/opiskelu/kirjallisuus Jyväskylän yliopisto Kirjallisuus ja Oulun yliopistoissahttp://www.oulu.fi/kirjallisuus/node/4617 Oulun yliopisto kirjallisuus sekä Åbo Akademissa (litteraturvetenskap eli kirjallisuustiede).http://www.abo.fi/institution/littvet Åbo Akademi Litteraturvetenskap Kirjallisuustiedettä opiskelleet voivat työskennellä useissa ammateissa ja tehtävissä, esimerkiksi opettajana, tuottajana, kirjastovirkailijana, kustannustoimittajana tai kulttuurituottajana. ==Kirjallisuustieteen suuntauksia== * Ekokritiikki *Elämäkerrallinen kirjallisuudentutkimus * Formalismi * Narratologia * Stilistiikka * Strukturalismi * Uushistorismi * Uuskritiikki == Lähteet == == Kirjallisuutta == * * Eagleton, Terry: Kirjallisuusteoria. Johdatus (Literary Theory. An Introduction). Tampere: Vastapaino 1997 ISBN 9789517680158 == Aiheesta muualla == * * Taiteiden tutkimus (Opintoluotsi) * Taiteiden tutkimus (Koulutusnetti) * Luokka:Seulonnan keskeiset artikkelit
Thích Quảng Đức

Thích Quảng Ðức (alun perin nimeltään Lâm Văn Tức, 1897 Hội Khánh, Ranskan Indokiina – 11. kesäkuuta 1963 Saigon, Etelä-Vietnam) oli vietnamilainen buddhalainen munkki, joka poltti itsensä kuoliaaksi vilkasliikenteisessä saigonilaisessa risteyksessä 11. kesäkuuta 1963. Teko oli protesti presidentti Ngô Đình Diệmin buddhalaisia sortaneelle politiikalle. Vietnamin ensimmäinen nainen Madame Nhu kommentoi tekoa sanoen munkkien olevan ”huligaaneja kaavuissa” ja että hän taputtaisi seuraavissa ”munkin grillajaisissa”. Ðức saapui risteykseen autolla kahden muun munkin kanssa. Asetettuaan maahan istuintyynyn päälle lootusasentoon, toinen munkki kaatoi viisi gallonaa (noin 19 litraa) bensiiniä hänen päälleen, minkä jälkeen Ðức sytytti tulitikulla itsensä tuleen. Ðứcin viimeisten sanojen ennen tulitikun sytyttämistä sanotaan olleen buddhalainen rukous ”Nam mô A Di Đà Phật” (Kunnia Amitabha-buddhalle). Monet silminnäkijät kumarsivat kuolevaa munkkia. Kymmenen minuutin kuluttua palanut ruumis kaatui selälleen ja munkit käärivät sen keltaisiin kaapuihin liekkien sammuttua. Ruumis ei mahtunut ruumisarkkuun, koska raajoja ei voitu suoristaa. Vainaja vietiin läheiseen Xá Lợi Pagodaan. Ruumis tuhkattiin siellä buddalaisten rituaalien mukaan myöhemmin. Ðứcin sydän ei ollut tuhoutunut ja sitä pidettiin pyhäinjäännöksenä. pienoiskuva|Đứcin muistolle pystytetty patsas Polttoitsemurhansa jälkeen Ðức sai vietnamilaisilta arvonimen Bồ Tát, joka on vietnaminkielinen sana bodhisattvalle. == David Halberstamin kommentti == David Halberstam, The New York Times -lehden toimittaja näki tapauksen ja kirjoitti siitä seuraavaa: Vapaasti suomennettuna: ”Tulin näkemään tuon näyn uudestaankin, mutta yksi kerta oli kylliksi. Liekit löivät ihmisestä; hänen kehonsa haipui hitaasti ja painui kasaan, hänen päänsä mustui ja hiiltyi. Ilmassa oli palavan ihmislihan tuoksu; ihminen palaa yllättävän nopeasti. Takaani kuulin paikalle kerääntyvien vietnamilaisten nyyhkyttävän. Olin liian järkyttynyt itkeäkseni, liian hämmentynyt tehdäkseni muistiinpanoja tai tehdäkseni kysymyksiä, liian kiihtynyt edes ajatellakseni... Kun hän paloi, hän ei liikuttanut lihastakaan, ei päästänyt ääntäkään, ja hänen ulospäin näkynyt malttinsa muodosti terävän kontrastin hänen ympärillään surevien ihmisten kanssa.” == Polttoitsemurha populaarikulttuurissa == Kuva palavasta Thích Quảng Đứcista on Rage Against the Machinen esikoislevyn Rage Against the Machinen kansitaiteessa. Eri kulmasta otettu kuva tapahtuneesta löytyy Delerium-yhtyeen vuonna 1988 ilmestyneen esikoislevyn Faces, Forms and Illusions kannesta. Vuoden 1997 uudelleenjulkaisussa kuva on vaihdettu samaksi kuin Rage Against the Machinen levyllä. == Lähteet == == Aiheesta muualla == Luokka:Buddhalaiset munkit Luokka:Buddhalaisuus Vietnamissa Luokka:Itsemurhan tehneet Luokka:Vuonna 1897 syntyneet Luokka:Vuonna 1963 kuolleet Luokka:Vietnamilaiset henkilöt
Wudang

Wudang () on pieni vuoristo Hubein maakunnassa, Kiinassa. Taolaisuudessa vuoria pidetään pyhinä ja niitä kutsutaankin nimellä "pyhimmät vuoret taivaan alla". Korkein Wudangin 72 huipusta on 1 613 metriin kohoava Tiānzhù (, Taivaanpilari). ==Temppeli ja luostari== Tang-dynastian aikana aloitettiin useiden taolaisten temppeleiden ja luostareiden rakentaminen. Työt jatkuivat vielä seuraavien Song- ja Yuan-dynastioiden aikana. Vuoristossa on nykyään 46 taolaista temppeliä ja nunnaluostaria, 72 pyhäkköä ja useita erakkomajoina käytettyä luolaa. Keskellä aluetta ja turistien suosikkikohde on Kultainen halli () Tiānzhùlla. Vuonna 1994 vuoriseudun temppelit ja luostarit hyväksyttiin Unescon maailmanperintöluetteloon, sillä ne edustavat kiinalaisen arkkitehtuurin ja taiteen huippua tuhannen vuoden ajalta (700–1700), rakennuksilla oli suuri merkitys kiinalaisen uskonnollisen taiteen ja arkkitehtuurin kehittymiseen sekä ne ovat taolaisuuden keskeisiä rakennuksia. Yksi alueen rakennuksista Yuzhengongin palatsi tuhoutui pahoin tulipalossa vuonna 2003. ==Wudang ja taistelulajit== Wudang on legendan mukaan sisäisen kamppailutaidon, neijian, synnyinkoti kuten myös taijiquanin, baguazhangin ja xingyiquanin. Legendan mukaan taolainen pappi Zhang Sanfeng tutki käärmeen ja kurjen taistelua, jossa käärme vältti kurjen hyökkäykset kerta toisensa jälkeen, kunnes kurki väsyi ja luovutti. Näin Zhang Sanfeg kehitti pehmeän taistelun ja sisäisten voimien periaatteet. Nykyään Wudangin alueella on useita taolaisia sisäisen kamppailutaidon kouluja ja mestareita, joista kuuluisin lienee yli 100 kaksintaistelua voittanut You Xuande. Elokuvassa Hiipivä tiikeri, piilotettu lohikäärme käytettiin Wudangissa kehitettyä taolaista Wushu-tyyliä. Yhdysvaltalainen hip hop -yhtye Wu-Tang Clan on ottanut nimensä alueen Wade–Giles-muotoisesta latinisaatiosta "Wu Tang". ==Lähteet== ==Aiheesta muualla== * Wudang UNESCOn maailmanperintöluettelon sivuilla * Radio86.fi: Wudang – taolaisuuden kehto * Wu Dang Long Men Martial Arts * Wudang Kung Fu Academy for Traditional Taoist Internal Martial Arts Luokka:Kiinan vuoristot Luokka:Hubei Luokka:Pyhät luonnonkohteet Luokka:Taolaiset temppelit Luokka:Taolaisuuden käytännöt Luokka:Unescon maailmanperintökohteet Kiinassa
Historianfilosofia

Historianfilosofia on filosofian osa-alue, joka tutkii historiatieteen metodologiaa, erityispiirteitä sekä historiallisen selittämisen ja ymmärtämisen luonnetta. == Historianfilosofian luonne == Historianfilosofia voidaan myös filosofian ohella nähdä etenkin kansainvälisissä muotoiluissa osana aatehistoriaa. Historianfilosofian historiapainotteisesta luonteesta kertoo sekin seikka, että ensimmäisen varsinaisesti filosofisen tutkimuksen historiaan teki H. H. Bradley vasta vuonna 1874.Dray, teoksessa Bentley 1997 (toim.), Companion to Historiography Siihen voidaan lukea myös sen pohtiminen, onko historian kulussa havaittavissa jonkinlaista tarkoitusta, ohjaavia periaatteita tai teleologista päämäärää, mutta tämä näkemys on nykyään sangen harvinainen. W. H. Walsh teki teoksessaan An Introduction to Philosophy of History (1951) ensimmäisenä jaon spekulatiivisen ja kriittisen historianfilosofian välille. Spekulatiivinen historianfilosofia keskittyy koko maailmaa koskevaan historiallis-teleologiseen ”systeeminrakentamiseen”. Se oli 1800-luvulla yleistä, ja sillä oli vielä 1900-luvun alussa huomattavia kannattajia, kuten Benedetto Croce ja Arnold J. Toynbee. Kriittinen historianfilosofia keskittyy pohtimaan historiallista tutkimusta ennen kaikkea tietoteoreettisesta näkökulmasta, toisin sanoen sen lähtökohtaisia olettamuksia, lähestymistä ja operationalisoituja toimintatapoja tutkimusalana. DrayDray (ibid.) nostaa esiin kolme peruskysymystä kriittisen historianfilosofian diskurssissa: 1. Kysymys historiallisesta selittämisestä/selitysmallista, 2. Arvokysymykset historiassa, 3. Narratiivisuuden luonne ja rooli. == Historianfilosofian peruskysymyksiä == Kriittisen historianfilosofian peruskysymyksiä ovat: * Mitä historia on? * Millaisilla loogisilla ehdoilla historiatiede on mahdollista? * Millaista on pätevä historiallinen tieto? * Mitä kohdetta historiatieteen tulisi ensisijaisesti tutkia? Yksilöitä? Yhteiskuntia? Kulttuureita? Sivilisaatiota? Vai koko ihmiskuntaa lajina? Vanhemman, spekulatiivisemman historianfilosofian peruskysymyksiä taas ovat: * Voidaanko historiasta erottaa jotain tiettyjä kaavamaisuuksia, kuten kehitystä tai syklejä? Vai onko historia sattumanvaraista ja vailla merkitystä? * Jos historian voidaan katsoa kehittyvän, mitä kohti se kehittyy? Onko suunta myönteinen (edistyminen) vai kielteinen (rappeutuminen)? Mikä kehitystä ajaa eteenpäin? == Lähteet == == Kirjallisuutta == * * Teoksen arvostelu Aikalainen-lehdessä. == Aiheesta muualla == * Stanford Encyclopedia of Philosophy: Philosophy of History. *Ilari Lindroos: J.E. Salomaa: Historia ja nykyaika . (Agricolan kirja- arvostelut 27.3. 2001) *Pertti Grönholm: Kaivattu ja tarpeellinen historianfilosofian yleisesitys. Kirja-arvostelu teoksesta Kari Väyrynen; Jarmo Pulkkinen (toim.): Historianfilosofia. Klassiset ajattelijat antiikista nykyisyyteen. Vastapaino, 2015 (Agricolan kirja-arvostelut, 13.10.2016) *Timo Miettinen: Historianfilosofia. Logos-ensyklopedia (Julkaistu 12.6.2019). Luokka:Seulonnan keskeiset artikkelit
Marias Pass

Marias Pass on vuoristosola Kalliovuorten vedenjakajalla Glacierin kansallispuiston läheisyydessä luoteisessa Montanassa Yhdysvalloissa. Solan matalin ylityskorkeus on 1 588 metriä. Solan löysi joulukuussa 1889 Great Northern Railwayn palveluksessa työskennellyt insinööri John Frank Stevens. Hänen tehtävänään oli löytää rautatielle matalin mahdollinen Kalliovuorten ylitys Montanassa. Solan olemassaolosta oli ollut huhuja, mutta ne varmistuivat vasta Stevensin ja tämän mustajalkojen heimoon kuuluneen intiaanioppaan, Coonsahin, löytäessä solan. Sola osoittautui ihanteelliseksi reitiksi rautatielle, sillä solaa lähestyttäessä maasto oli avointa ja solaan johtava laakso oli yhdestä kymmeneen kilometriä leveä. Ylös solan huipulle johtavat rinteet muodostivat myös tasaisen nousun, joten rautatien linjaaminen ei vaatisi suuria maansiirtotöitä. thumb|left|Marias Pass -patsas Rautatien rakentaminen aloitettiin 1. elokuuta 1890 Fort Assiniboinesta alkaen. Solan länsirinteellä rautatien linjaus seuraa Flathead-joen pohjoishaaraa.Guthrie, C.W., (2004), All Aboard for Glacier, Farcountry Press: Helena, MT, 1-56037-276-1 Solan läpi kulkeva rautatielinja on edelleen käytössä. Nykyisin nimellä Hi Line Route tunnetun rataosuuden omistaa BNSF Railway, ja se on osa BNSF:n Chicagosta Seattleen ulottuvaa päärataa. Myös U.S. Route 2 -valtatie kulkee solan läpi. Solan huipulla on John Frank Stevensin kunniaksi pystytetty patsas. ==Lähteet== Luokka:Montanan maantiede Luokka:Solat Luokka:Yhdysvaltain laaksot
Reims Aviation

Reims Aviation on ranskalainen lentokonetehdas, joka toimii Reimsin kaupungissa ja valmistaa nykyisin Reims F406 -lentokonetta. == Tausta == Yhtiön perustaja Max Holste suunnitteli lentokoneita vuodesta 1931 lähtien. Hänen ensimmäinen koneensa oli SHB1. Vuonna 1946 hän perusti oman Avions Max Holste -tehtaan Reimsiin. Hän suunnitteli 1950-luvulla Broussard MH1521 -lentokoneen ja vuonna 1959 siitä kehitettiin Super Broussard MH260. Avions Max Holste -yhtiön täytyi vuonna 1960 talousvaikeuksissa solmia yhteistyösopimus Cessnan, jolle siirtyi 49 prosenttia yhtiön osakkeista, kanssa Cessnan koneiden Euroopan-markkinointia varten. Yhtiö nimeltä Reims Aviation syntyi tähän tarpeeseen vuonna 1962. Se valmisti ja myi F172 Reims Rocket -lentokonetta, joka oli tehokkaampi versio Cessna 172 -lentokoneesta. Vuonna 1989 Reims Aviation osti Cessnan omistusosuuden yhtiössä. Yksimoottoristen koneiden valmistus lopettiin tuolloin. Vain Reims F406 jäi tuotantoon. Yhtiö toimii myös lentokoneiden ja helikoptereiden huolto- organisaationa. == Lentokoneet == Alla olevista lentokoneista vain F406 on edelleen tuotannossa. Kaikki alla mainitut konetyypit on tehty yhteistyössä yhdysvaltalaisen Cessnan kanssa. * Reims F150 tuotanto päättynyt * Reims F152 tuotanto päättynyt * Reims F172 tuotanto päättynyt * Reims F177 tuotanto päättynyt * Reims F182 tuotanto päättynyt * Reims F337 tuotanto päättynyt * Reims F406 tuotannossa 2000-luvulla == Aiheesta muualla == * Reims Aerospace * Site web Geci International GECI ilmeisesti omistaa nykyään "Reims"in. * Historique de la société des avions Max Holste (Ranskan kieli) * Interview de Pierre Clostermann, président de Reims Aviation (Ranskan kieli) Aviation Magazine (1973). Luokka:Ranskalaiset lentokonevalmistajat
Nokturno

Nokturno (harvoin myös nokturni, ranskan yöllistä tarkoittavasta sanasta) on eräs sävellystyyppi. Romantiikan ajalla suositun, yöllistä tunnelmaa jäljittelevän nokturnon isänä pidetään irlantilaista säveltäjä-pianisti John Fieldiä, mutta kaikkein tunnetuimmat nokturnot (yhteensä 21) kirjoitti pianolle hänen kollegansa Frédéric Chopin. ==Katso myös== *Nocturne Luokka:Taidemusiikin muodot Luokka:Musiikkitermit Luokka:Taiteen aiheet
Brunkebergin taistelu

Brunkebergin taistelu käytiin Tukholman ulkopuolella 10. lokakuuta 1471. Sen osapuolina olivat Ruotsin valtionhoitaja Sten Sture vanhempi ja Tanskan kuningas Kristian I. Taistelu päättyi Sten Sturen joukkojen voittoon, ja Kristian menetti mahdollisuudet Ruotsin kruunuun. ==Taustaa== Toukokuussa 1471 Sten Sture vanhempi oli valittu Ruotsin valtionhoitajaksi. Sture edesauttoi Ruotsin eroa Kalmarin unionista ja sai taakseen paljon tukijoita, joista suurin osa oli Tukholman ja Bergslagenin alueen talonpoikia. Bergslagen oli kaivosalue, jonka kaupankäynti saksalaisten kaupunkien kuten Lyypekin kanssa häiriintyi usein tanskalaisten käsissä olleen unioniulkopolitiikan seurauksena. Taisteluun ajauduttiin pääasiassa tästä syystä. == Muuta == Taistelua käytettiin myöhemmin usein propagandatarkoituksissa, kun haluttiin painottaa vapautumista tanskalaisten sortajien vallan alta. Tosiasiassa taistelun molempien osapuolten joukoista suuri osa oli ruotsalaisia, ja sen syyt olivat pääasiassa taloudellis-poliittiset. ==Lähteet== Luokka:1470-luku Luokka:Ruotsin taistelut Luokka:Tanskan taistelut Luokka:Tanskan keskiaika Luokka:Tukholman historia
Hetekylä

Hetekylä on noin 400 asukkaan kylä Pudasjärven kaupungin eteläosassa Hetekyläntien varrella, noin 35 kilometrin päässä Pudasjärven keskustaajamasta. Kylä on levittäytynyt laajalle alueelle Hetekyläntien sekä Väliojan ja Heteojan varsille. Poronhoito sekä maa- ja metsätalous ovat kylän tärkeimmät elinkeinot. Kylällä on aiemmin toiminut oma koulu, joka lakkautettiin vuonna 2009. Kylällä toimii edelleen vuonna 1928 perustettu Hetekylän Nuorisoseura. Kylässä on lukuisia kulttuurihistoriallisesti merkittäviä kohteita, muun muassa Heikkilän talo. Olvassuon soidensuojelualue sijaitsee osittain Hetekylän alueella. Lapin sodan muistomerkki sijaitsee valtatien 20 varrella Niemitalon Juustolan pihalla. Patsas paljastettiin 2. heinäkuuta 1994. Muistomerkissä on teksti: "Täällä ammuttiin Lapin sodan ensimmäiset laukaukset 28.9.1944." ==Lähteet== ==Aiheesta muualla== * Hetekylä Pudasjärven kaupungin kotisivuilla Luokka:Pudasjärven kylät
Patagonia

thumb| Patagonia on Etelä-Amerikan mantereen eteläkärki, josta osa kuuluu Chileen ja osa Argentiinaan. Sen halkaisevat Andit, joiden molemmin puolin on Patagonialle tyypillistä soran peittämää arotasankoa, joka kohoaa portaittain noin sadan metrin askelina. Patagoniaksi lasketaan usein vain Andien itäpuolinen tasanko. Toisaalta myöskään sen pohjoisrajaa, jonka takana alkaa pampa, ei ole selkeästi määritelty. Eräs käytetty rajaviiva on Rio Colorado. Andien juurella on suuria järviä ja vuorilta lähtee itään jokia, Coloradon lisäksi Rio Negro, Chubut, Deseado, Chico ja Coig. Osa joista ja puroista päättyy laskujoettomiin suolajärviin. Patagonian kylmin osa on sen eteläkärki. Kesällä lämpötilat vaihtelevat yleensä pohjoisreunan 22 °C ja eteläkärjen 9 °C välillä, syksyisin ja keväisin 15 °C ja 5 °C välillä ja talvella 9 °C ja nollan välillä. Sademäärä jää vuodessa noin 400 millimetriin, rannikolla sataa hiukan enemmän. Lumisateet ovat harvinaisia rannikolla, mutta Andien juurella tavallisia. Patagonian uhanalaisiin eläimiin kuuluvat nandu ja guanako. Patagonia sai nimensä löytöretkeilijä Fernão de Magalhãesilta. Hän väitti kohdanneensa vuonna 1520 alueella jättiläisiä, joita hän alkoi kutsua patagonialaisiksi. Nimen alkuperästä ei ole varmuutta. Mahdollisesti Magalhães otti nimen aikanaan tunnetusta romaanista Primaleon, jossa esiintyi villien kansa nimeltä patagonialaiset. On myös esitetty, että nimi tarkoittaisi "isojalkaisten maa", sillä pata on espanjaksi 'jalka'. Base del Cerro Catedral en Bariloche. (Patagonia Argentina) 01.JPG|San Carlos de Barilochen kaupunki Patagonian järvialueella Chile (3), Patagonia, Road Y-50 towards Rio Verde.JPG|Patagonian aroa Chilen puolella Cuernos del Paine from Lake Pehoé.jpg|Torres del Painen kansallispuistoa nähtynä Lago Pehoé -järveltä Chubut-Argentina.jpg|Chubutin maakuntaa Argentiinassa Cerro Chapelco Paisaje.jpg|Talvista Patagoniaa Cerro Chapelcossa, Argentiinassa Glaciar Perito Moreno (Argentina).jpg|Perito Morenon jäätikköä Argentiinassa ==Katso myös== * Patagonian aavikko * Tulimaa * Los Glaciaresin kansallispuisto * Väinö Auer == Lähteet == ==Aiheesta muualla== * http://www.patagonia- argentina.com/i/ * http://www.pbs.org/edens/patagonia/ * http://www.interpatagonia.com/index_i.html * Ratsain halki Patagonian, Helsingin Sanomat, 23.10.1938, nro 286, s. 33, Kansalliskirjaston digitaaliset aineistot * Ratsain halki Patagonian II, Helsingin Sanomat, 30.10.1938, nro 293, s. 34, Kansalliskirjaston digitaaliset aineistot Luokka:Etelä-Amerikan maantiede Luokka:Seulonnan keskeiset artikkelit
Taidefilosofia

Taidefilosofia on filosofian osa-alue, joka tutkii muun muassa taiteen määritelmää, tai taidekäsitystä, eli sitä, mitä taide on ja mikä on taidetta, taiteen ontologiaa sekä taiteen tulkinnan ongelmia. Se liittyy läheisesti estetiikkaan, joka tutkii kauneutta ja sitä, mitä voidaan sanoa kauniiksi. Läheisen yhteytensä vuoksi termit samaistetaan usein. Taiteenfilosofia voidaan jakaa osa-alueisiin eri taiteenlajien mukaan, esimerkiksi musiikkia vastaa musiikkifilosofia ja kuvataidetta kuvataidefilosofia. == Kirjallisuutta == * == Aiheesta muualla == * * * * * * Art Theory & Criticism *Hannula, Mika: Taide ja filosofia eli kuratoinnin merkitys kohtaamiselle. niin & näin 1/1998, 50–52.
Simppukalat

Simppukalat (Scorpaeniformes) on viuhkaeväisten kalojen lahko, joka on läheistä sukua ahvenkaloille ja joka on joskus luokiteltukin osaksi ahvenkaloja. Lahkoon kuuluu noin 1 200 lajia. Simppukaloja luonnehtiva piirre on kallon luun jatke, joka ulottuu silmän alapuolelta posken poikki kiduskannelle. ==Katso myös== * Simput ==Lähteet== ==Aiheesta muualla== * *
Eurooppalaisten lentoyhtiöiden yhteistyöjärjestö

Eurooppalaisten lentoyhtiöiden yhteistyöjärjestö (AEA, Association of European Airlines) oli vuonna 1952 perustettu liitto (ei kuitenkaan allianssi), jonka tavoite oli edustaa jäsenlentoyhtiöitään Euroopan unionissa sekä muualla. Liittoon kuului 22 lentoyhtiötä. Liitto lopetettiin 2016. Liiton perustiva Air Francen, KLM:n, Sabenan ja Swissairin pääjohtajat. Liittoon kuuluu monta suurta lentoyhtiötä kuten Finnair, British Airways, Air France, KLM, Iberia ja Scandinavian Airlines System. == Entiset jäsenet == Lähde: *Aegean Airlines *airBaltic *Air France *Air Malta *Austrian Airlines *Brussels Airlines *Cargolux *Croatia Airlines *DHL Aviation *Finnair *Icelandair *KLM *LOT Polish Airlines *Lufthansa *Luxair *Scandinavian Airlines *Swiss International Air Lines *TAP Portugal *TAROM *ASL Airlines Belgium *Turkish Airlines *Ukraine International Airlines == Lähteet == == Aiheesta muualla == * AEA:n kotisivut Luokka:Ilmailujärjestöt Luokka:Lakkautetut kansainväliset järjestöt
Pyhäsalmen rautatieasema

Pyhäsalmen rautatieasema () on rautatieasema Suomen rataverkkoon kuuluvalla rataosalla . Liikennepaikka sijaitsee Pyhäsalmella, Pyhäjärven kaupungin keskustaajamassa, ja sen etäisyys Helsingin päärautatieasemalta on 615,9 ratakilometriä mitattuna Pieksämäen ja Iisalmen rautatieasemien kautta. Liikennepaikka otettiin käyttöön 1925, kun Iisalmi–Pyhäjärvi-osuus valmistui. Pyhäsalmi säilytettiin liikennepaikan nimenä, kun Pyhäsalmen kaupunki muutti nimensä 1. tammikuuta 1996 takaisin Pyhäjärven kaupungiksi. Nykyisin Pyhäsalmen asema on miehittämätön junakohtauspaikka, ja liikenteenohjaustoiminnot hoidetaan kaukokäytöllä Ylivieskan rautatieasemalta käsin. Asemalla kuormataan säännöllisesti tavarajunia. Kaikki rataosalla liikennöivät taajamajunat pysähtyvät Pyhäsalmella. ==Lähteet== ==Aiheesta muualla== * Vaunut.org: kuvia Pyhäsalmelta Luokka:Pyhäjärven liikenne Luokka:Pohjois-Pohjanmaan henkilöliikenteen rautatieliikennepaikat
Avio S.p.A.

Avio S.p.A. on italialainen ilmailualan yritys. FIAT S.p.A. omisti sen aiemmin, jolloin yhtiön nimi oli FiatAvio. 2000-luvulla sen omistivat George H. Bushin perheen lähipiirin omistama The Carlyle Group (70%) ja Finmeccanica (30%). Nämä myivät sen vuonna 2006 2,6 miljarilla dollarilla englantilaiselle Cinven-rahastolle. Avio on pääosin suihkumoottorien alihankkija, mutta rakentaa myös Vega-kantorakettia ja Ariane 5-raketin osia Arianespace-yhtiölle ja Euroopan avaruusjärjestölle. == Tuotteet== === Siviilikaasuturbiinit === * General Electric GE90, alihankintaa General Electricille * General Electric GEnx, alihankintaa General Electricille * General Electric T700, alihankintaa General Electricille * Rolls-Royce Trent, alihankintaa Rolls-Roycelle * Pratt & Whitney Canada PW150, alihankintaa Pratt & Whitney Canadalle * Pratt & Whitney Canada PW308, alihankintaa Pratt & Whitney Canadalle * Pratt & Whitney Canada PW625, alihankintaa Pratt & Whitney Canadalle * Pratt & Whitney Canada PW800, alihankintaa Pratt & Whitney Canadalle === Sotilaskaasuturbiinit=== * Rolls-Royce Spey, alihankintaa Rolls-Roycelle * General Electric T700, alihankintaa General Electricille * Pratt & Whitney F119, alihankintaa Pratt & Whitneylle * Turbo-Union RB199, osana Turbo-Union-konsortiota * Eurojet EJ200, osana Eurojet-konsortiota * APU-voimalaitteet === Avaruustekniikka=== * Ariane 2, Ariane 3 (yhdessä SNECMAn ja SMEn kanssa) * Ariane 4 (yhdessä SNECMAn ja SMEn kanssa) * Ariane 5 (yhdessä SNECMAn ja SMEn kanssa) * Vega == Merenkulku == * General Electric LM2500, alihankitatyötä General Electricille * General Electric LM6000, alihankitatyötä General Electricille == Aiheesta muualla== * Yhtiön verkkosivut Luokka:Italialaiset lentokonevalmistajat
Metafyseaalinen vyöhyke

Metafyseaalinen vyöhyke on pitkän luun kasvava osa. Se sijaitsee diafyysin (luuvarren) ja epifyysin (luunpään) välissä. Joukko vammoja ja sairauksia vaikuttaa juuri tähän luun herkkään osaan. Sen vaurioituminen kasvuiässä esimerkiksi onnettomuudessa aiheuttaa helposti kasvuhäiriöitä. 15–25 vuoden iässä metafyseaalinen vyöhyke luutuu kokonaan ja luun kasvu lakkaa. == Lähteet == Luokka:Luut
Jorma Weneskoski

Jorma Weneskoski (15. lokakuuta 1929 Helsinki – 15. elokuuta 2006 Helsinki) oli suomalainen jazzmuusikko ja manageri. Weneskoski syntyi musikaaliseen perheeseen: hänen isänsä Ilmari Weneskoski oli kapellimestari ja äiti Gerda Weneskoski pianisti-säestäjä. Hän perusti ensimmäisen tanssiorkesterinsa 15-vuotiaana, opiskeli bassonsoittoa Sibelius-Akatemiassa ja otti yksityistunteja sellonsoitossa. 1950-luvun alussa hän valmistui ekonomiksi ja hyödynsi opintojaan perustaessaan oman ohjelmatoimiston, Weneskoski-tuotannon. Weneskosken mukaan nimettiin 1960-luvun suosittu yhtye Jormas, jonka managerina Weneskoski toimi. Jormasin lisäksi hänen manageritalliinsa kuuluivat 1960-luvun huippunimet Topmost, Roosters, Anita Hirvonen, Anneli Sari ja Koivistolaiset. 1960-luvulla hänen tanssiyhtyeeseensä kuuluivat muiden muassa saksofonisti Paavo Partti, pianisti Christer Sandell ja rumpali Matti Oiling. Itse Weneskoski soitti lähinnä jazzia kontrabassolla, ja suunnitteli keikkoja vielä kesäksi 2006. Vuonna 1995 hänelle myönnettiin valtion taiteilijaeläke. Hän kuoli pitkälliseen sairauteen 76-vuotiaana Helsingissä. Weneskosken viimeinen leposija on Hietaniemen hautausmaan Taiteilijainmäellä. == Lähteet == Luokka:Suomalaiset jazzmuusikot Luokka:Vuonna 1929 syntyneet Luokka:Vuonna 2006 kuolleet Luokka:Suomalaiset managerit
Sinipiika

Sinipiika on Suomessa keksitty ja valmistettu varrellinen lattialuuttu, jota nykyisin valmistaa Sinituote Oy. Sinipiika kehitettiin 1950-luvulla, ja se oli aikanaan edistyksellinen, sillä sen sienestä pystyy puristamaan liiat vedet pois varressa olevaa kahvaa työntämällä. Sinipiiasta tulikin pian suosittu, ja se on edelleen yleinen siivousväline varsinkin Suomessa. Sinipiika on saanut nimensä suomalaisesta metsänhaltijasta sinipiiasta, jonka tehtävä oli metsien siivous ja kaunistaminen. Alkuperäisestä sinipiiasta on tehty erilaisia muunnoksia, mutta perustyyppi on säilynyt. Sinipiikojen ympärille on kehitetty Sini-tuoteperhe, johon kuuluu erilaisia puhdistusvälineitä ja vaatteiden huoltovälineitä. ==Lähteet== Luokka:Siivousvälineet
Adelardo

Adelardo Rodríguez Sánchez (s. 26. syyskuuta 1939 Badajozissa) on espanjalainen entinen jalkapalloilija. Juniorivuosinaan Adelardo pelasi kaikkiaan neljässä kotimaakuntansa Badajozin joukkueessa. Legendan mittoihin oikealta ampuva keskikenttäpelaaja kasvoi kuitenkin Atlético Madridissa, johon hänet hankittiin 20-vuotiaana vuonna 1959 ja jossa hän myös lopetti ammattilaisuransa vuonna 1976. Kaikkiaan 17 Atlético-kauden aikana Adelardosta tuli palkinnoilla mitattuna seuran kaikkien aikojen menestynein pelaaja. Hän voitti Espanjan-mestaruuden kolme kertaa (1966, 1970 ja 1973), Espanjan cupin viisi kertaa (1960, 1961, 1965, 1972 ja 1976), Cup-voittajien cupin (1962) sekä Intercontinental Cupin (1974). Adelardo on myös pukenut punavalkoraitaisen edustusjoukkueen pelipaidan ylleen useammin kuin kukaan muu: yhteensä 580 kertaa, joista 401 kertaa Espanjan pääsarjapeleihin. Adelardo viimeisteli Atléticolle kaikkiaan 115 maalia, joista 73 hän teki kansallisessa pääsarjassa. Vuonna 1976 Meksikoa vastaan pelatun jäähyväisottelunsa jälkeen Adelardo siirtyi pelaamaan sisäjalkapalloa, jossa hän on voittanut myös Espanjan mestaruuden. Adelaro edusti Espanjaa kaikkiaan 14 kertaa tehden kaksi maalia. Hän osallistui kahteen MM-lopputurnaukseen, Chilessä 1962 ja Englannissa 1966. Adelardo valittiin myös Espanjan omiin EM- kilpailuhin vuonna 1964, jolloin isäntämaa otti historiansa ensimmäisen arvoturnausvoiton. Adelardo ei kuitenkaan saanut kotikisoissaan lainkaan peliaikaa. Pelaajana Adelardossa yhdistyi oikea määrä voimaa ja taitoa, mutta parhaiten hänet tunnettiin väsymättömästä työnteosta pelikentällä. Tätä kuvastavat hänen saamansa lemipinimet Engine (veturi) ja Paleto (maamies). Suurten saavutustensa lisäksi Adelardosta on tullut myös seurauskollisuuden symboli. Adelardo ei koskaan jättänyt Atléticoa vaikka hänen tiedettiin olevan jatkuvasti rikkaan katalonialaisseuran Barcelonan tavoittelema. Adelardo Adelardo Adelardo